DA Den Europæiske Unions Tidende L 93/12

KOMMISSIONENS GENNEMFØRELSESFORORDNING (EU) 2015/561

af 7. april 2015

om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår tilladelsesordningen for plantning af vinstokke

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 70, artikel 72 og artikel 145, stk. 3,

under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (2), særlig artikel 62, stk. 2, litra a), og

ud fra følgende betragtninger:

(1) Del II, afsnit I, kapitel III, i forordning (EU) nr. 1308/2013 indeholder bestemmelser om en tilladelsesordning for plantning af vinstokke, som ophæver og erstatter overgangsordningen for plantningsrettigheder i del II, afsnit I, kapitel III, underafdeling II, afdeling IVa, i Rådets forordning (EF) nr. 1234/2007 (3), fra den 1. januar 2016. I del II, afsnit I, kapitel III, i forordning (EU) nr. 1308/2013 fastsættes bestemmelser om varighed og forvaltning af samt kontrol med tilladelsesordningen for plantning af vinstokke, og Kommissionen tillægges beføjelse til at vedtage gennemførelsesretsakter vedrørende forvaltningen af og kontrollen med ordningen. Overgangsordningen for plantningsrettigheder omhandlet i del II, afsnit I, kapitel III, underafdeling II, afdeling IVa, i Rådets forordning (EF) nr. 1234/2007, finder i overensstemmelse med artikel 230, stk. 1, litra b), nr. ii), i forordning (EU) nr. 1308/2013 fortsat anvendelse indtil den 31. december 2015.

(2) Ved artikel 62 i forordning (EU) nr. 1308/2013 fastsættes det overordnede krav om, at medlemsstaterne giver tilladelse til plantning af vinstokke, når producenter, der ønsker at plante eller genplante vinstokke, har indgivet en ansøgning herom. Artikel 63 i forordning (EU) nr. 1308/2013 indeholder bestemmelser om en sikkerhedsmekanisme for nyplantning af vinstokke, hvorved medlemsstaterne hvert år tildeler tilladelser til nyplantning af vinstokke svarende til 1 % af det samlede areal, der reelt er beplantet med vinstokke på deres territorium, men hvor de i behørigt begrundede tilfælde kan beslutte at fastsætte en lavere grænse. Ved artikel 64 i forordning (EU) nr. 1308/2013 fastsættes bestemmelser om tildeling af tilladelser til nyplantning samt de støtteberettigelseskriterier og prioritetskriterier, som medlemsstaterne kan anvende.

(3) Der bør fastsættes bestemmelser på EU-plan om den procedure, som medlemsstaterne skal følge vedrørende beslutninger om sikkerhedsmekanismen og valget af støtteberettigelseskriterier og prioritetskriterier. Disse bestemmelser bør omfatte tidsfristerne for vedtagelse af disse beslutninger og konsekvenserne i tilfælde af, at medlemsstaterne ikke vedtager visse beslutninger.

(4) For at skabe klarhed og sikre en ensartet anvendelse i alle medlemsstater og vinområder bør bestemmelserne om tildeling af tilladelser til nyplantning også omfatte behandlingen af ansøgninger, udvælgelsesproceduren og den årlige tildeling. Producenterne vil således være underlagt enslydende bestemmelser på EU-plan, når de ansøger om tilladelse til nyplantning. Disse bestemmelser skal sikre, at ordningen fungerer på gennemsigtig, retfærdig og rettidig vis, og at den er tilpasset vinsektorens behov. Bestemmelserne skal ligeledes sikre, at ansøgerne undgår uberettiget forskelsbehandling, unødige forsinkelser eller uforholdsmæssigt store administrative byrder. Eftersom produktionsåret starter den 1. august, er det foreneligt med vinsektorens behov, at tilladelserne til nyplantning tildeles senest denne dato, hvorved det samtidig sikres, at plantningen af vinstokke stadig kan ske inden for samme kalenderår. Der bør fastsættes en passende dato for at sikre, at alle relevante beslutninger truffet af medlemsstaterne offentliggøres i god tid, før der åbnes for indkaldelse af ansøgninger, og at producenterne har mulighed for at sætte sig ordentligt ind i de gældende regler, før de indgiver en ansøgning.

(5) Hvis det samlede antal hektar, der indgives støtteberettigede ansøgninger om, langt overstiger det antal hektar, som medlemsstaterne har stillet til rådighed, kan det medføre, at en stor del af de enkelte ansøgere kun får tilladelse til en lille del af de hektar, som de ansøgte om, og at de følgeligt ikke udnytter tilladelserne og dermed pålægges sanktioner. For at håndtere sådanne situationer bør der ikke pålægges sanktioner, hvis tilladelserne svarer til mindre end en vis procentdel af, hvad der blev ansøgt om. For at undgå at de pågældende tilladelser går tabt, bør medlemsstaterne desuden have mulighed for enten at overføre dem til det følgende år eller omfordele dem inden for indeværende år blandt de ansøgere, der ikke fik deres ønsker opfyldt, og som ikke afviste de tildelte tilladelser.

(6) I artikel 66 i forordning (EU) nr. 1308/2013 og artikel 3 og 4 i Kommissionens delegerede forordning (EU) 2015/560 (4) fastsættes bestemmelser om tildeling af tilladelser til genplantning på samme bedrift. Der bør desuden fastsættes bestemmelser på EU-plan om den procedure, som medlemsstaterne skal følge ved tildeling af tilladelser til genplantning, samt en tidsramme herfor. For at producenterne skal kunne håndtere visse begrænsninger som følge af plantesundheds- miljø- eller driftsårsager i forbindelse med genplantning på samme bedrift, bør medlemsstaterne have mulighed for at give producenterne tilladelse til at indsende en ansøgning inden for en rimelig, men afgrænset periode efter rydningen har fundet sted. Grundet den administrative byrde, som medlemsstaterne og producenterne oplever i forbindelse med indgivelse og behandling af ansøgningerne om tilladelse til genplantning, bør det desuden være muligt at anvende en forenklet procedure i de særlige tilfælde, hvor det område, der skal genplantes, svarer til det område, der skal ryddes, eller hvor der ikke er fastsat nogen begrænsninger for genplantning.

(7) Ved artikel 68 i forordning (EU) nr. 1308/2013 fastsættes der bestemmelser om tildelingen af tilladelser ved konvertering af plantningsrettigheder, der tildeles inden den 31. december 2015. Der bør desuden fastsættes bestemmelser på EU-plan om den procedure, som medlemsstaterne bør følge i forbindelse med sådanne tilladelser. Der bør fastsættes en tidsramme for indgivelse og behandling af disse anmodninger, således at medlemsstaterne har mulighed for at modtage og behandle anmodningerne om konvertering hensigtsmæssigt og rettidigt.

(8) Ifølge artikel 62, stk. 2, i forordning (EU) nr. 1308/2013 tildeles en tilladelse til et specifikt areal på producentens bedrift, som skal angives i ansøgningen. I velbegrundede tilfælde bør ansøgerne have mulighed for at ændre et sådant specifikt areal i løbet af tilladelsens gyldighedsperiode. For at forhindre omgåelse af tilladelsesordningen for plantning af vinstokke bør dette dog i visse tilfælde ikke være muligt.

(9) Ved artikel 63, stk. 4, artikel 64, stk. 3, artikel 71, stk. 3 og artikel 145 i forordning (EU) nr. 1308/2013 fastsættes medlemsstaternes pligt til at underrette Kommissionen om visse aspekter af gennemførelsen af tilladelsesordningen for plantning af vinstokke. Der bør fastsættes krav, der gør det lettere for medlemsstaternes at meddele oplysninger om alle relevante aspekter af forvaltningen af og kontrollen med denne ordning og gøre det muligt at overvåge gennemførslen heraf.

(10) Artikel 62 i forordning (EU) nr. 1306/2013 omhandler behovet for at fastsætte kontrolbestemmelser i forbindelse med gennemførelsen af tilladelsesordningen for plantning af vinstokke. Der bør fastsættes generelle kontrolbestemmelser for at præcisere, at det vigtigste værktøj til kontrol af ordningen er fortegnelsen over vindyrkningsarealer, og at der bør udføres kontroller i overensstemmelse med de almindelige kontrolprincipper i artikel 59 i forordning (EU) nr. 1306/2013. Sådanne bestemmelser skal give medlemsstaterne en overordnet ramme til fastsættelse af mere detaljerede bestemmelser på nationalt plan med henblik på at undgå uautoriseret plantning og sikre, at reglerne i tilladelsesordningen for plantning af vinstokke overholdes, herunder at fristen for udnyttelse af tilladelsen og fristen for rydning i tilfælde af planlagt genplantning overholdes, samt at producenterne overholder deres forpligtelse til at indhente en tilladelse.

(11) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Tilladelser til plantning af vinstokke

Tilladelserne til plantning af vinstokke som omhandlet i del II, afsnit I, kapitel III i forordning (EU) nr. 1308/2013 tildeles fra 2016 i overensstemmelse med nærværende forordning.

Tilladelserne omfatter nyplantninger, genplantninger og konvertering af plantningsrettigheder.

Tilladelserne til nyplantning som omhandlet i artikel 64 i forordning (EU) nr. 1308/2013 tildeles på årsbasis.

Artikel 2

Tidligere beslutninger om arealer, der skal stilles til rådighed for nyplantning

1. Såfremt medlemsstaterne beslutter at begrænse det samlede areal, der stilles til rådighed for nyplantning, og som tildeles i form af tilladelser i henhold til artikel 63, stk. 2 og 3, i forordning (EU) nr. 1308/2013, offentliggør de sådanne beslutninger og begrundelserne derfor senest den 1. marts.

2. Såfremt medlemsstaterne tager hensyn til henstillinger fra faglige organisationer eller interesserede producentorganisationer, jf. artikel 65 i forordning (EU) nr. 1308/2013, fremlægges disse henstillinger i god tid, så de kan vurderes inden den i stk. 1 nævnte beslutning træffes af den pågældende medlemsstat. Endvidere offentliggøres henstillingerne.

Artikel 3

Kriterier for tildeling af tilladelser til nyplantning

Såfremt medlemsstaterne beslutter at anvende kriterierne for tildeling af tilladelser til nyplantning som omhandlet i artikel 64, stk. 1 og 2, i forordning (EU) nr. 1308/2013, offentliggøres en sådan beslutning senest den 1. maj.

De i første afsnit omhandlede beslutninger omfatter:

a) anvendelsen af et eller flere kriterier i artikel 64, stk. 1, andet afsnit, i forordning (EU) nr. 1308/2013, herunder en behørig begrundelse, såfremt medlemsstaterne beslutter at anvende artikel 64, stk. 1, litra d), og i artikel 2, stk. 1, i delegeret forordning (EU) 2015/560

b) antallet af hektar, der stilles til rådighed for tildeling af tilladelser på nationalt plan: i) efter en forholdsmæssig fordeling ii) i henhold til prioritetskriteriet i artikel 64, stk. 2, i forordning (EU) nr. 1308/2013 og artikel 2, stk. 3, i delegeret forordning (EU) 2015/560.

Såfremt medlemsstaterne har til hensigt at anvende prioritetskriterierne i denne artikels litra b), nr. ii), definerer de, hvilket af prioritetskriterierne der anvendes. Medlemsstaterne kan også vælge at tillægge hvert af de valgte kriterier forskellig vægt. Sådanne valg gør det muligt for medlemsstaterne at rangordne de enkelte ansøgninger på nationalt plan, for så vidt angår tildelingen af hektar omhandlet i denne artikels litra b) nr. ii), på grundlag af ansøgningernes opfyldelse af de valgte prioritetskriterier.

Artikel 4

Standardregler for nyplantning

Såfremt medlemsstaterne ikke offentliggør de pågældende beslutninger inden de i artikel 2 og 3 fastsatte frister, finder følgende regler for tildeling af tilladelser til nyplantning anvendelse for det tilsvarende år:

a) der stilles tilladelser til rådighed til nyplantninger svarende til 1 % af det samlede areal, der reelt er beplantet med vinstokke på deres territorium, jf. artikel 63, stk. 1 i forordning (EU) nr. 1308/2013, og uden andre begrænsninger

b) der anvendes en forholdsmæssig fordeling af hektar til alle støtteberettigede ansøgere på grundlag af det areal, de har søgt om tilladelse til, såfremt arealet, der ansøges om, ikke er større end det areal, der er stillet til rådighed.

Medlemsstaterne sikrer, at oplysningerne om de i henhold til første afsnit gældende regler offentliggøres.

Artikel 5

Indgivelse af ansøgninger om nyplantning

1. Når beslutningerne omhandlet i artikel 2 og 3 eller oplysningerne i artikel 4, andet afsnit, er blevet offentliggjort og senest den 1. maj, åbner medlemsstaterne for indgivelse af individuelle ansøgninger i mindst en måned.

2. Arealets præcise størrelse og beliggenhed på den bedrift, som tilladelsen skal tildeles, angives i ansøgningen. Hvis der ikke er fastsat nogen begrænsninger i overensstemmelse med artikel 2, og der ikke udvælges kriterier i overensstemmelse med artikel 3, kan medlemsstaterne fritage ansøgerne fra kravet om at angive den præcise beliggenhed af det areal på bedriften, som tilladelsen gælder for. Medlemsstaterne kan, hvis det er relevant for gennemførelsen af tilladelsesordningen, anmode ansøgerne om supplerende oplysninger.

3. Såfremt medlemsstaterne vælger at anvende visse kriterier for tildelingen af tilladelser til nyplantning, finder følgende regler anvendelse:

a) for støtteberettigelseskriteriet omhandlet i artikel 64, stk. 1, litra c), i forordning (EU) nr. 1308/2013 samt artikel 2, stk. 1, i delegeret forordning (EU) 2015/560: vinavlsprodukter, som ansøgeren påtænker at producere på nyplantede arealer, skal anføres i ansøgningen med angivelse af, hvorvidt ansøgeren har til hensigt at producere en eller flere af følgende produkter: i) vine med beskyttet oprindelsesbetegnelse ii) vine med beskyttet geografisk betegnelse iii) vine uden geografisk betegnelse, herunder vin med angivelse af druesorten

b) for prioritetskriteriet omhandlet i artikel 64, stk. 2, litra e), i forordning (EU) nr. 1308/2013: ansøgningen skal indeholde oplysninger af økonomisk art til påvisning af det pågældende projekts økonomiske bæredygtighed på grundlag af en eller flere af de standardmetoder til finansiel analyse af landbrugsinvesteringsprojekter, der er omhandlet i del E i bilag II til delegeret forordning (EU) 2015/560

c) for prioritetskriteriet omhandlet i artikel 64, stk. 2, litra f), i forordning (EU) nr. 1308/2013: ansøgningen skal indeholde oplysninger af økonomisk art til påvisning af potentialet for øget konkurrenceevne på grundlag af betragtningerne i del F i bilag II til delegeret forordning (EU) 2015/560

d) for prioritetskriteriet omhandlet i artikel 64, stk. 2, litra g), i forordning (EU) nr. 1308/2013: ansøgningen skal indeholde oplysninger til påvisning af potentialet for forbedring af produkter med geografiske betegnelser på grundlag af en af betingelserne i del G i bilag II til delegeret forordning (EU) 2015/560

e) for prioritetskriteriet omhandlet i artikel 64, stk. 2, litra h), i forordning (EU) nr. 1308/2013: ansøgningen skal indeholde oplysninger, der dokumenterer, at størrelsen på ansøgerens bedrift på tidspunktet for indgivelse af ansøgningen overholder de tærskler, der fastsættes af medlemsstaterne på grundlag af bestemmelserne i del H i bilag II til delegeret forordning (EU) 2015/560

f) såfremt medlemsstaterne kræver, at ansøgerne indgår de forpligtelser, der er omhandlet i del A og B i bilag I og i del A, B, D, E, F og G og i afdeling II i del I i bilag II til Kommissionens delegerede forordning (EU) 2015/560, for så vidt angår de pågældende kriterier, skal ansøgningen desuden indeholde disse forpligtelser.

Såfremt nogle af elementerne i litra a) til f) i første afsnit kan indsamles direkte af medlemsstaterne, kan disse fritage ansøgerne fra at inddrage sådanne elementer i ansøgningerne.

4. Når indgivelsesfristen i stk. 1 er udløbet, informerer medlemsstaterne de ikkestøtteberettigede ansøgere om, at deres ansøgning ikke er støtteberettiget i henhold til den beslutning om kriterier for støtteberettigelse, som medlemsstaterne har vedtaget i overensstemmelse med artikel 3. Disse ansøgninger udelukkes fra de efterfølgende trin i proceduren.

Artikel 6

Tildeling af tilladelser til nyplantning

1. Såfremt det samlede areal, som de støtteberettigede ansøgninger vedrører, ikke er større end det areal, der er stillet til rådighed i overensstemmelse med artikel 2, stk. 1, tildeler medlemsstaterne tilladelser for hele det areal, som producenterne har ansøgt om.

2. Såfremt det samlede areal, som de støtteberettigede ansøgninger vedrører, er større end det areal, der er stillet til rådighed i overensstemmelse med artikel 2, stk. 1, finder udvælgelsesproceduren i bilag I anvendelse.

Medlemsstaterne tildeler senest den 1. august tilladelserne til de udvalgte ansøgere i overensstemmelse med resultatet af udvælgelsesproceduren. Såfremt de støtteberettigede ansøgninger ikke er blevet fuldt ud efterkommet, informeres ansøgeren om årsagen til en sådan beslutning.

3. Såfremt den tildelte tilladelse svarer til mindre end 50 % af det areal, der blev ansøgt om i den pågældende ansøgning, kan ansøgeren afvise en sådan tilladelse inden for en måned fra den dato, hvor tilladelsen blev tildelt.

I så tilfælde pålægges ansøgeren ikke de administrative sanktioner, der er omhandlet i artikel 62, stk. 3, i forordning (EU) nr. 1308/2013. Medlemsstaterne kan beslutte, at det tilsvarende antal hektar stilles til rådighed i samme år senest den 1. oktober for tilladelser til de ansøgere, der kun fik tildelt en del af det areal, de ansøgte om, i overensstemmelse med resultatet af udvælgelsesproceduren omhandlet i stk. 2, og som ikke afviste de pågældende tilladelser. Medlemsstaterne kan desuden vælge at stille disse hektar til rådighed i det efterfølgende år oven i den 1 % af det samlede vindyrkningsareal omhandlet i artikel 63, stk. 1, i forordning (EU) nr. 1308/2013.

Artikel 7

Begrænsninger for tildeling af tilladelser til genplantning

1. Såfremt medlemsstaterne beslutter at begrænse tildelingen af tilladelser til genplanting på arealer, der er berettiget til støtte til produktion af vine med beskyttet oprindelsesbetegnelse eller beskyttet geografisk betegnelse, jf. artikel 66, stk. 3, i forordning (EU) nr. 1308/2013 og artikel 4 i delegeret forordning (EU) 2015/560, offentliggør de en sådan beslutning senest den 1. marts.

Faglige organisationer og interesserede producentorganisationer som omhandlet i artikel 65 i forordning (EU) nr. 1308/2013 fremsætter de henstillinger, som medlemsstaterne i henhold til samme artikel kan tage hensyn til, i god tid, så de kan vurderes, inden den i første afsnit omhandlede beslutning træffes. De pågældende medlemsstater offentliggør disse henstillinger.

2. De i stk. 1 nævnte henstillinger er gyldige i et år fra datoen for deres offentliggørelse.

Såfremt en henstilling fra en faglig organisation eller en interesseret producentorganisation fremsættes for en periode på mere end et år, men ikke mere end tre år, jf. andet afsnit i artikel 65 i forordning (EU) nr. 1308/2013, kan sådanne beslutninger også finde anvendelse for en periode på op til tre år.

Såfremt sådanne faglige organisationer eller interesserede producentorganisationer ikke fremsender de pågældende henstillinger tidsnok til, at de kan vurderes, jf. stk. 1, eller såfremt medlemsstaterne ikke offentliggør den pågældende beslutning senest den 1. marts, skal medlemsstaterne give automatisk tilladelse til genplantning, jf. artikel 8.

Artikel 8

Procedure for tildeling af tilladelser til genplantning

1. Ansøgninger om tilladelse til genplantning, jf. artikel 66, stk. 1, i forordning (EU) nr. 1308/2013, kan indgives når som helst i løbet af det produktionsår, hvor rydningen finder sted. Medlemsstaterne kan imidlertid beslutte, at ansøgninger om tilladelse til genplantning kan indgives indtil udgangen af det andet produktionsår efter året, hvor rydningen fandt sted. Hvis disse frister ikke overholdes, tildeler medlemsstaterne ikke tilladelse til genplantning.

Den præcise størrelse og beliggenhed af arealer, der skal ryddes, og arealer, der skal genplantes, på den bedrift, som tilladelsen gælder for, skal angives i ansøgningen. Hvis der ikke er truffet beslutning om at indføre begrænsninger i overensstemmelse med artikel 7, og såfremt ansøgeren ikke har indgået de i del A og B, nr. 2, litra b), i bilag I samt del B, nr. 4 og del D i bilag II til delegeret forordning (EU) 2015/560 nævnte forpligtelser, kan medlemsstaterne fritage ansøgerne fra kravet om at angive den præcise beliggenhed af de(t) areal(er), der skal genplantes, og som tilladelsen drejer sig om. Medlemsstaterne kan, hvis det er relevant for gennemførelsen af tilladelsesordningen, anmode ansøgerne om supplerende oplysninger.

Medlemsstaterne giver automatisk tilladelse inden for tre måneder fra indgivelse af ansøgningen. Medlemsstaterne kan dog beslutte at anvende de frister, der er omhandlet i artikel 5 og 6, for henholdsvis indgivelse af ansøgninger og tildeling af tilladelser til genplantning.

2. Hvis det areal, der skal genplantes, svarer til det areal, der er blevet ryddet, eller hvis der ikke er vedtaget nogen begrænsninger, jf. artikel 7, stk. 1, kan der på nationalt plan eller for visse områder inden for medlemsstatens territorium anvendes en forenklet procedure. I så tilfælde kan tilladelsen til genplantning betragtes som tildelt den dato, hvor arealet blev ryddet. Med henblik herpå skal den pågældende producent senest ved udgangen af det produktionsår, hvor rydningen fandt sted, indsende en efterfølgende meddelelse, som således udgør en ansøgning om tilladelse.

3. Ansøgninger om tilladelse til genplantning, jf. artikel 66, stk. 2, i forordning (EU) nr. 1308/2013, kan indsendes når som helst i løbet af kalenderåret.

Den præcise størrelse og beliggenhed af de(t) areal(er), der skal ryddes, og de(t) areal(er), der skal genplantes, på den bedrift, som tilladelsen gælder, skal angives i ansøgningen. Den skal desuden omfatte en forpligtelse til at rydde det areal, der er beplantet med vinstokke, senest ved udgangen af det fjerde år fra datoen for plantningen af nye vinstokke. Medlemsstaterne kan, hvis det er relevant for gennemførelsen af tilladelsesordningen, anmode ansøgerne om supplerende oplysninger.

Medlemsstaterne giver automatisk tilladelse inden for tre måneder fra indgivelse af ansøgningen. Medlemsstaterne kan dog beslutte at anvende de perioder, der er omhandlet i artikel 5 og 6, for henholdsvis indgivelse af ansøgninger og tildeling af tilladelser til genplantning.

Artikel 9

Procedure for tildeling af tilladelser i overensstemmelse med overgangsbestemmelserne

1. Producenterne indgiver deres anmodninger om konvertering af plantningsrettigheder til tilladelser som omhandlet i artikel 68, stk. 1, i forordning (EU) nr. 1308/2013 fra den 15. september 2015.

Arealets præcise størrelse og beliggenhed på den bedrift, som tilladelsen skal tildeles, angives i ansøgningen. Medlemsstaterne kan fritage ansøgerne fra kravet om at angive den præcise beliggenhed af det areal på ansøgerens bedrift, som tilladelsen gælder for. Medlemsstaterne kan, hvis det er relevant for gennemførelsen af tilladelsesordningen, anmode ansøgerne om supplerende oplysninger.

2. Såfremt medlemsstaterne i overensstemmelse med artikel 68, stk. 1, andet afsnit, i forordning (EU) nr. 1308/2013 beslutter at forlænge perioden for indgivelse af anmodninger om at konvertere plantningsrettighederne til tilladelser til efter den 31. december 2015, skal de offentliggøre en sådan beslutning senest den 14. september 2015.

I så tilfælde kan producentens anmodning om konvertering indgives på et hvilket som helst tidspunkt fra den 15. september 2015 og indtil udgangen af den periode, som medlemsstaten har fastsat i henhold til første afsnit.

3. Medlemsstaterne tildeler automatisk tilladelserne, når de har kontrolleret, at de plantningsrettigheder, som der er anmodet om konvertering af i overensstemmelse med stk. 1 og 2, fortsat er gyldige. Perioden fra konverteringsanmodningen indgives, til tilladelserne tildeles, må ikke overstige tre måneder. Indgives anmodningen inden den 31. december 2015, starter perioden på tre måneder dog den 1. januar 2016.

Artikel 10

Ændring af det specifikke areal, der tildeles en tilladelse

I behørigt begrundede tilfælde kan medlemsstaten efter anmodning fra ansøgeren beslutte, at vinstokke kan plantes på et areal på bedriften, der ikke er det samme som det specifikke areal, som tilladelsen er givet for, under forudsætning af at det nye areal er af samme størrelse i hektar, og at tilladelsen fortsat er gyldig i henhold til artikel 62, stk. 3, i forordning (EU) nr. 1308/2013.

Første afsnit finder ikke anvendelse, hvis tilladelsen er tildelt på grundlag af opfyldelse af specifikke støtteberettigelses- eller prioritetskriterier med forbindelse til den i ansøgningen angivne beliggenhed, og der i anmodningen om ændring anføres et nyt specifikt areal uden for denne beliggenhed.

Artikel 11

Underretning

1. Fra 2016 skal medlemsstaterne hvert år senest den 1. marts fremsende:

a) meddelelse om vindyrkningsområder, jf. artikel 145, stk. 3, i forordning (EU) nr. 1308/2013, for så vidt angår situationen den 31. juli det foregående produktionsår. Meddelelsen gives ved anvendelse af formularen i bilag II til nærværende forordning

b) underretninger, jf. artikel 63, stk. 4, og artikel 64, stk. 3, i forordning (EU) nr. 1308/2013. Disse underretninger gives ved anvendelse af formularen i bilag III til nærværende forordning

c) underretning om de begrænsninger, som medlemsstaterne har vedtaget i forhold til genplantning på den samme bedrift, jf. nærværende forordnings artikel 7. Underretningen gives ved anvendelse af formularen i bilag VI (tabel A) til nærværende forordning

d) en ajourført liste over fagorganisationer eller interesserede producentorganisationer, jf. nærværende forordnings artikel 2 og 7

e) meddelelse om den samlede størrelse på de arealer, som med sikkerhed er blevet beplantet med vinstokke uden tilladelse, og de arealer, som er blevet ryddet, jf. artikel 71, stk. 3, i forordning (EU) nr. 1308/2013. En sådan meddelelse skal henvise til det foregående produktionsår. Den første meddelelse skal indgives første gang senest den 1. marts 2017 og gælde for perioden fra den 1. januar 2016 og den 31. juli 2016. Meddelelsen gives ved anvendelse af formularen i bilag IV til nærværende forordning

f) såfremt medlemsstaterne vælger at anvende prioritetskriteriet i artikel 64, stk. 2, litra h), i forordning (EU) nr. 1308/2013, skal de oplyse de tærskler, der er fastsat for minimums- og maksimumsstørrelsen på bedrifter som omhandlet i del H i bilag II til delegeret forordning (EU) 2015/560.

2. Fra 2016 skal medlemsstaterne hvert år senest den 1. november fremsende:

a) underretning om de indgivne ansøgninger om tilladelse til nyplantning, om de tilladelser, der faktisk er givet i det foregående produktionsår i henhold til nærværende forordnings artikel 6, stk. 1 og 2, og om de tilladelser, som ansøgerne har afvist, samt dem, der er tildelt andre ansøgere senest den 1. oktober i henhold til nærværende forordnings artikel 6, stk. 3. Disse underretninger gives ved anvendelse af formularen i bilag V til nærværende forordning

b) underretning om de tilladelser til nyplantning, der er tildelt i det foregående produktionsår, jf. nærværende forordnings artikel 8. Den første underretning skal indgives første gang senest den 1. november 2016 og gælde for perioden den 1. januar 2016 og den 31. juli 2016. Underretningen gives ved anvendelse af formularen i bilag VI (tabel B) til nærværende forordning

c) underretning om de tilladelser, der er tildelt i det foregående produktionsår på grundlag af konverteringen af gyldige plantningsrettigheder, jf. nærværende forordnings artikel 9. Underretningen gives ved anvendelse af formularen i bilag VII (tabel B) og senest den 1. november året efter fristen for konvertering omhandlet i artikel 68, stk. 1, i forordning (EU) nr. 1308/2013 eller den frist, som medlemsstaterne har vedtaget i henhold til nærværende forordnings artikel 9, stk. 2.

3. Medlemsstater, der opfylder betingelserne i artikel 67, stk. 2, i forordning (EU) nr. 1308/2013, underretter senest den 31. juli 2015 Kommissionen, hvis de har valgt ikke at gennemføre tilladelsesordningen for vinplantninger, jf. artikel 67, stk. 2, i forordning (EU) nr. 1308/2013.

4. Medlemsstaterne underretter senest den 15. september 2015 Kommissionen fristen for konvertering af plantningsrettigheder til tilladelser, jf. nærværende forordnings artikel 9, stk. 2. Underretningen gives ved anvendelse af formularen i bilag VII (tabel A) til nærværende forordning

5. De underretninger, meddelelser og indsendelse af lister, der er nævnt i denne forordning, fremsendes i overensstemmelse med Kommissionens forordning (EF) nr. 792/2009 (5).

6. Hvis en medlemsstat ikke overholder bestemmelserne i stk. 1-4, eller hvis de pågældende oplysninger anses for ukorrekte, kan Kommissionen suspendere alle eller en del af de månedlige betalinger omhandlet i artikel 17 i forordning (EU) nr. 1306/2013, for så vidt angår vinsektoren, indtil underretningen fremsendes korrekt.

7. Medlemsstaterne skal opbevare de fremsendte oplysninger i overensstemmelse med nærværende artikel i mindst ti produktionsår efter det produktionsår, de blev fremsendt i.

8. Forpligtelserne i nærværende artikel ændrer ikke ved medlemsstaternes forpligtelser i henhold til Europa-Parlamentets og Rådets forordning (EU) nr. 1337/2011 (6).

Artikel 12

Kontrol

1. Medlemsstaterne skal føre kontrol i det omfang, det er nødvendigt, for at sikre, at bestemmelserne for tilladelsesordningen for vinplantninger i del II, afsnit I, kapitel III i forordning (EU) nr. 1308/2013, delegeret forordning (EU) 2015/560 og nærværende forordning anvendes korrekt.

2. Med henblik på kontrol af overholdelsen af bestemmelserne i stk. 1 benytter medlemsstaterne fortegnelsen over vindyrkningsarealer omhandlet i artikel 145 i forordning (EU) nr. 1308/2013.

3. Artikel 59 i forordning (EU) nr. 1306/2013 finder tilsvarende anvendelse på tilladelsesordningen for vinplantninger.

Artikel 13

Ikrafttrædelse

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. april 2015. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 671.

(2) EUT L 347 af 20.12.2013, s. 549.

(3) Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).

(4) Kommissionens delegerede forordning (EU) 2015/560 af 15. december 2014 om supplerende bestemmelser til Europa-Parlamentets og Rådets forordning (EU) nr. 1308/2013 for så vidt angår tilladelsesordningen for plantning af vinstokke (se side 1 in denne EUT).

(5) Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).

(6) Europa-Parlamentets og Rådets forordning (EU) nr. 1337/2011 af 13. december 2011 om europæiske statistikker vedrørende flerårige kulturer og om ophævelse af Rådets forordning (EØF) nr. 357/79 og Europa-Parlamentets og Rådets direktiv 2001/109/EF (EUT L 347 af 30.12.2011, s. 7).

BILAG I Udvælgelsesproceduren i artikel 6, stk. 2 A. FORHOLDSMÆSSIG FORDELING Det samlede antal hektar, der stilles til rådighed for nyplantninger, og som medlemsstaterne har besluttet at tildele alle ansøgere på nationalt plan efter en forholdsmæssig fordeling, jf. artikel 3, litra b), nr. i), fordeles mellem de enkelte støtteberettigede ansøgninger i henhold til følgende formel under overholdelse af de eventuelle begrænsninger, der er omhandlet i artikel 2: A1 = Ar * (%Pr * Tar/Tap) A1 = tilladelse, der tildeles en enkelt ansøger efter en forholdsmæssig fordeling (i hektar) Ar = det areal, som producenten ansøgte om (i hektar) %Pr = andel af det samlede antal hektar til rådighed, som skal fordeles forholdsmæssigt Tar = det samlede areal, som stilles til rådighed i tilladelser (i hektar) Tap = summen af alle producenternes ansøgninger (i hektar) B. TILDELING I HENHOLD TIL PRIORITETSKRITERIERNE Den del af det samlede antal hektar, der stilles til rådighed for nyplantning, som medlemsstaterne har besluttet at tildele på nationalt plan i henhold til de valgte prioritetskriterier, jf. artikel 3, stk. b), nr. ii), fordeles mellem de enkelte støtteberettigede ansøgninger på følgende måde: a) Medlemsstaterne udvælger prioritetskriterierne på nationalt plan og kan tillægge dem samme eller forskellig vægt. Medlemsstaterne kan anvende en sådan vægtning ensartet på nationalt plan eller ændre prioritetskriteriets vægt afhængigt af, hvilket område på medlemsstatens territorium der er tale om. Såfremt medlemsstaterne tillægger alle de på nationalt plan udvalgte kriterier den samme vægt, tildeles hvert kriterium en værdi på en (1). Såfremt medlemsstaterne tillægger de på nationalt plan udvalgte kriterier forskellig vægt, tildeles hvert kriterium en værdi på mellem nul (0) og en (1), og summen af alle individuelle værdier skal være lig en (1). Såfremt vægtningen af kriterierne afhænger af området på medlemsstatens territorium, tildeles hvert enkelt kriterium en individuel værdi på mellem nul (0) og en (1) for hvert enkelt område. I så tilfælde skal summen af de enkelte vægtninger af de udvalgte kriterier for hvert enkelt område altid være lig en (1). b) Medlemsstaterne vurderer hver enkel støtteberettigede ansøgning i forhold til dens overholdelse af de udvalgte prioritetskriterier. For at vurdere hvorvidt hvert enkelt prioritetskriterium overholdes, fastsætter medlemsstaterne en fælles skala på nationalt plan, hvorved hver enkel ansøgning tildeles et antal point i forhold til kriterierne. Den fælles skala skal forudfastsætte det antal point, der skal tildeles for overholdelse af de enkelte kriterier, og præcisere det antal point, som skal tildeles for hvert enkelt specifikke kriteries enkelte elementer. c) Medlemsstaterne laver en rangliste over de enkelte ansøgninger på nationalt plan på grundlag af det samlede antal point, som hver enkel ansøgning tildeles i forhold til overholdelsen som omhandlet i henholdsvis litra b) og, hvis det er relevant, vægtningen af kriteriet i litra a). Følgende formel anvendes: Pt = W1 * Pt1 + W2 * Pt2 + … + Wn * Ptn Pt = det samlede antal point, som tildeles en bestemt enkelt ansøgning W1, W2 …, Wn = vægten af kriterium 1, 2, …, n Pt1, Pt2 …, Ptn = ansøgningens overholdelse af kriterium 1, 2, … n I områder, hvor alle prioritetskriterier vægtes nul, tildeles alle støtteberettigede ansøgninger den højeste værdi på skalaen for overholdelse. d) Medlemsstaterne tildeler enkelte ansøgere tilladelser i henhold til ranglisten i litra c), og indtil der ikke er flere hektar at tildele i henhold til prioritetskriterierne. En ansøger tildeles tilladelser til det samlede antal hektar, som vedkommende har ansøgt om, før der tildeles en tilladelse til den næste ansøger på ranglisten. Hvis de hektar, der stilles til rådighed, slipper op et sted på ranglisten, hvor flere ansøgninger har opnået det samme antal point, fordeles de resterende hektar forholdsmæssigt mellem disse ansøgninger. e) Hvis grænsen for et bestemt område eller et areal, der er støtteberettiget til produktion af vine med beskyttet oprindelsesbetegnelse eller beskyttet geografisk betegnelse eller uden geografisk betegnelse, nås, når tilladelserne tildeles i henhold til del A og litra a), b), c) og d) i del B, tildeles der ikke flere tilladelser i det pågældende område eller areal.

BILAG II Meddelelser, jf. artikel 11, stk. 1, litra a) Tabel Fortegnelsen over vindyrkningsarealer Medlemsstat: Meddelelsesdato: Produktionsår: Arealer/områder Arealer, der reelt er beplantet med vinstokke (ha), og som er berettiget til støtte til produktion af (3): vine med beskyttet oprindelsesbetegnelse (BOB) (1) vine med beskyttet geografisk betegnelse (BGB) (2) Vine uden BOB/BGB og beliggende i et BOB-/BGB-område Vine uden BOB/BGB og beliggende uden for et BOB-/BGB-område I alt som er anført i kolonne (2) som ikke er anført i kolonne (2) (1) (2) (3) (4) (5) (6) (7) 1 2 … I alt for medlemsstaten NB. Værdier, der skal indføres i kolonne (7) = (2) + (4) + (5) + (6) Meddelelsesfrist: Den 1. marts (første gang: senest den 1. marts 2016). (1) Sådanne arealer kan også være berettigede til støtte til produktion af vine med BGB eller vine uden geografisk betegnelse. (2) Sådanne arealer kan også være berettigede til støtte til produktion af vine med BOB og vine uden geografisk betegnelse (kolonne (3) eller kun vine med BGB og vine uden geografisk betegnelse (kolonne (4)). Ingen af de i kolonne (3) og (4) anførte arealer må anføres i kolonne (5) og (6). (3) Dataene henviser til den 31. juli i det foregående produktionsår.

BILAG III Underretninger, jf. artikel 11, stk. 1, litra b) Tabel A Tilladelser til nyplantning — procentsats Medlemsstat: Meddelelsesdato: År: Samlet areal (ha), der reelt er beplantet med vinstokke (pr. 31. juli det foregående år): Procentsats, der anvendes på nationalt plan: Samlet areal (ha) til nyplantning på nationalt plan på grundlag af den vedtagne procentsats: Begrundelse for begrænsning af procentsatsen på national plan (hvis under 1 %): Samlet areal (ha) overført fra foregående år i overensstemmelse med artikel 6, stk. 3: Samlet areal (ha), der stilles til rådighed til nyplantning på nationalt plan: Underretningsfrist: Den 1. marts (første gang: den 1. marts 2016). Tabel B Tilladelser til nyplantning — geografiske begrænsninger Medlemsstat: Meddelelsesdato: År: Begrænsninger vedtaget på det relevante geografiske niveau, hvis relevant: A. pr. område, hvis relevant Begrænset område Område 1 Område 2 … B. pr. »underområde«, hvis relevant Begrænset område underområde 1 underområde 2 … C. pr. BOB-/BGB-område, hvis relevant Begrænset område BOB-/BGB-område 1 BOB-/BGB-område 2 … D. pr. område uden BOB/BGB, hvis relevant Begrænset område område uden BOB/BGB 1 område uden BOB/BGB 2 … NB. Denne tabel skal ledsages af de relevante begrundelser, jf. artikel 63, stk. 3, i forordning (EU) nr. 1308/2013. Underretningsfrist: Den 1. marts (første gang: den 1. marts 2016). Tabel C Tilladelser til nyplantning — offentliggjorte beslutninger om støtteberettigelseskriterier på det relevante geografiske niveau Medlemsstat: Meddelelsesdato: År: Støtteberettigelseskriterier, hvis relevant Støtteberettigelseskriterierne i artikel 64, stk. 1, i forordning (EU) nr. 1308/2013 samt artikel 2, stk. 1, andet afsnit, i Kommissionens delegerede forordning (EU) 2015/560 Udvalgt af medlemsstaten: Ja/Nej Hvis ja, anføres evt. det relevante geografiske niveau: Artikel 64, stk. 1, litra a), i forordning (EU) nr. 1308/2013 område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 1, litra b), i forordning (EU) nr. 1308/2013 område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 1, litra c), i forordning (EU) nr. 1308/2013 BOB-område 1 BOB-område 2 … Artikel 2, stk. 1, andet afsnit, i Kommissionens delegerede forordning (EU) 2015/560 BGB-område 1 BGB-område 2 … Artikel 64, stk. 1, litra d), i forordning (EU) nr. 1308/2013 Udvalgt af medlemsstaten: Ja/Nej Hvis ja for artikel 64, stk. 1, litra d),anføres evt. det præcise geografiske niveau: Prioritetskriterierne i artikel 64, stk. 2, i forordning (EU) nr. 1308/2013 Artikel 64, stk. 2, litra a) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra b) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra c) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra d) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra e) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra f) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra g) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … Artikel 64, stk. 2, litra h) område, underområde (ikke-)BOB-/BGB-område 1 område, underområde (ikke-)BOB-/BGB-område 2 … NB. Hvis »ja« for artikel 64, stk. 1, litra d), skal denne tabel ledsages af de relevante begrundelser, jf. artikel 64, stk. 1, litra d), i forordning (EU) nr. 1308/2013 og artikel 2, stk. 5, i Kommissionens delegerede forordning (EU) 2015/560 Underretningsfrist: Den 1. marts (første gang: den 1. marts 2016). Tabel D Tilladelser til nyplantning — offentliggjorte beslutninger om forholdsmæssig fordeling og prioritetskriterier på det relevante geografiske niveau Medlemsstat: Meddelelsesdato: År: Samlet areal (ha), der skal stilles til rådighed for nyplantning på nationalt plan: 1. Forholdsmæssig fordeling, hvis relevant: Procentdel af det areal, der fordeles forholdsmæssigt på nationalt plan: Antal hektar: 2. Prioritetskriterier, hvis relevant: Procentdel af det areal, der tildeles i henhold til prioritetskriterierne på nationalt plan: Antal hektar: Oplysninger om den fælles skala, der er fastlagt på nationalt plan til vurdering af de enkelte ansøgningers overholdelse af de udvalgte prioritetskriterier (værdiinterval, minimum og maksimum …): 2.1. Hvis prioritetskriterierne anvendes på nationalt plan uden differentiering mellem områder Udvalgte prioritetskriterier og deres respektive vægt: Prioritetskriterierne i artikel 64, stk. 2, i forordning (EU) nr. 1308/2013 og artikel 2, stk. 3, andet afsnit, i Kommissionens delegerede forordning (EU) 2015/560 Artikel 64, stk. 2, litra a) (1) Artikel 64, stk. 2, litra a) (2) Artikel 64, stk. 2, litra b) Artikel 64, stk. 2, litra c) Artikel 64, stk. 2, litra d) Artikel 64, stk. 2, litra e) Artikel 64, stk. 2, litra f) Artikel 64, stk. 2, litra g) Artikel 64, stk. 2, litra h) Artikel 2, stk. 3, andet afsnit, i Kommissionens delegerede forordning (EU) 2015/560 (3) Artikel 2, stk. 3, andet afsnit, i Kommissionens delegerede forordning (EU) 2015/560 (4) Vægt (0 til 1): 2.2. Hvis prioritetskriterierne anvendes på nationalt plan med differentiering mellem områder 2.2.1. Område 1: (beskriv den geografiske afgrænsning af område 1) Valgte prioritetskriterier og deres respektive vægt: (hvis der ikke er valgt nogen kriterier for dette område, anføres nul i alle kolonner nedenfor) Prioritetskriterierne i artikel 64, stk. 2, i forordning (EU) nr. 1308/2013: og artikel 2, stk. 3, andet afsnit, i Kommissionens delegerede forordning (EU) 2015/560 Artikel 64, stk. 2, litra a) (5) Artikel 64, stk. 2, litra a) (6) Artikel 64, stk. 2, litra b) Artikel 64, stk. 2, litra c) Artikel 64, stk. 2, litra d) Artikel 64, stk. 2, litra e) Artikel 64, stk. 2, litra f) Artikel 64, stk. 2, litra g) Artikel 64, stk. 2, litra h) Artikel 2, stk. 3, andet afsnit, i Kommissionens delegerede forordning (EU) 2015/560 (7) Artikel 2, stk. 3, andet afsnit, i Kommissionens delegerede forordning (EU) 2015/560 (8) Vægt (0 til 1): … 2.2.n. Område n: (beskriv den geografiske afgrænsning af område n) Valgte prioritetskriterier og deres respektive vægt: (hvis der ikke er valgt et kriterium for dette område, anføres nul i alle kolonner nedenfor) Prioritetskriterierne i artikel 64, stk. 2, i forordning (EU) nr. 1308/2013 samt artikel 2, stk. 3, andet afsnit, i Kommissionens delegerede forordning (EU) 2015/560 Artikel 64, stk. 2, litra a) (9) Artikel 64, stk. 2, litra a) (10) Artikel 64, stk. 2, litra b) Artikel 64, stk. 2, litra c) Artikel 64, stk. 2, litra d) Artikel 64, stk. 2, litra e) Artikel 64, stk. 2, litra f) Artikel 64, stk. 2, litra g) Artikel 64, stk. 2, litra h) Artikel 2, stk. 3, andet afsnit, i Kommissionens delegerede forordning (EU) 2015/560 (11) Artikel 2, stk. 3, andet afsnit, i Kommissionens delegerede forordning (EU) 2015/560 (12) Vægt (0 til 1): Underretningsfrist: Den 1. marts (første gang: den 1. marts 2016). (1) Ny markedsaktør (NB. kriterierne »ny markedsaktør« og »ung producent« kan ikke vælges samtidig, dvs. kun et kriterium finder anvendelse). (2) Ung producent. (3) Tidligere adfærd hos producenten. (4) Nonprofitorganisationer, som har et socialt formål, og som har modtaget jord, der er konfiskeret i forbindelse med terrorisme eller andre typer kriminalitet. (5) Ny markedsaktør (NB. kriterierne »ny markedsaktør« og »ung producent« kan ikke vælges samtidig, dvs. kun et kriterium finder anvendelse). (6) Ung producent. (7) Tidligere adfærd hos producenten. (8) Nonprofitorganisationer, som har et socialt formål, og som har modtaget jord, der er konfiskeret i forbindelse med terrorisme eller andre typer kriminalitet. (9) Ny markedsaktør (NB. kriterierne »ny markedsaktør« og »ung producent« kan ikke vælges samtidig, dvs. kun et kriterium finder anvendelse). (10) Ung producent. (11) Tidligere adfærd hos producenten. (12) Nonprofitorganisationer, som har et socialt formål, og som har modtaget jord, der er konfiskeret i forbindelse med terrorisme eller andre typer kriminalitet.

BILAG IV Meddelelser, jf. artikel 11, stk. 1, litra e) Tabel Arealer, som er blevet beplantet uden de relevante tilladelser efter den 31. december 2015, og arealer, der er blevet ryddet, jf. artikel 71, stk. 3, i forordning (EU) nr. 1308/2013 Medlemsstat: Meddelelsesdato: Produktionsår eller periode (1): Arealer/områder Arealer (ha), som er blevet beplantet uden de relevante plantningstilladelser efter den 31. december 2015: Arealer, som er blevet ryddet af producenterne i løbet af produktionsåret Arealer, som er blevet ryddet af medlemsstaterne i løbet af produktionsåret Opgørelse over de samlede arealer, som er blevet beplantet uden tilladelse, og som endnu ikke er blevet ryddet ved udgangen af produktionsåret (1) (2) (3) (4) 1 2 … I alt for medlemsstaten Meddelelsesfrist: den 1. marts. (1) I den første meddelelse, der skal fremsendes inden den 1. marts 2017, refererer dataene til perioden 1.1.2016–31.7.2016. I alle efterfølgende meddelelser refererer de til det produktionsår, der går forud for meddelelsen.

BILAG V Underretninger, jf. artikel 11, stk. 2, litra a) Tabel A Tilladelser til nyplantning, som der er indgivet ansøgninger om Medlemsstat: Meddelelsesdato: År: Arealer/områder Antal hektar, der er indgivet ansøgninger om nyplantning for, og som ligger i et område, der er berettiget til støtte til produktion af: vine med BOB (1) vine med BGB (2) kun vine uden BOB/BGB I alt (1) (2) (3) (4) (5) 1 2 … I alt for medlemsstaten Hvis der anvendes begrænsninger på det relevante geografiske niveau (artikel 63, stk. 2, i forordning (EU) nr. 1308/2013): pr. relevant (ikke-)BOB-/BGB-område: Areal (ha), der søges tilladelse for (1) (2) (ikke-)BOB-/BGB-område 1 (ikke-)BOB-/BGB-område 2 … Underretningsfrist: Den 1. november (første gang: senest den 1. november 2016). Tabel B Tilladelser til nyplantninger, som faktisk er tildelt, og afviste arealer Medlemsstat: Meddelelsesdato: År: Arealer/områder Antal hektar, for hvilke der faktisk er tildelt tilladelser til nyplantning, og som ligger i et område, der er berettiget til støtte til produktion af: Areal (ha), som ansøgerne har afvist af (artikel 6, stk. 3) vine med BOB (3) vine med BGB (4) kun vine uden BOB/BGB I alt (1) (2) (3) (4) (5) (6) 1 2 … I alt for medlemsstaten Areal (ha), som ansøgerne har afvist (artikel 6, stk. 3): Hvis der anvendes begrænsninger på det relevante geografiske niveau (artikel 63, stk. 2, i forordning (EU) nr. 1308/2013): pr. relevant (ikke-)BOB-/BGB-område: Areal (ha), der er tildelt tilladelse for Areal (ha), som ansøgerne har afvist (artikel 6, stk. 3) Areal (ha), for hvilket der er ansøgt om tilladelse, men som medlemsstaten ikke har tildelt, fordi: det overskrider de fastlagte begrænsninger det ikke opfylder støtteberettigelseskriterierne (1) (2) (3) (4) (5) (ikke-)BOB-/BGB-område 1 (ikke-)BOB-/BGB-område 2 … Underretningsfrist: Den 1. november (første gang: senest den 1. november 2016). (1) Sådanne områder kan også være berettigede til støtte til produktion af vine med BGB eller vine uden geografisk betegnelse. Ingen af de i kolonne (2) anførte områder må anføres i kolonne (3). (2) Sådanne områder kan også være berettigede til støtte til produktion af vine uden geografisk betegnelse, men ikke vine med BOB. Ingen af de i kolonne (3) anførte områder må anføres i kolonne (4). (3) Sådanne områder kan også være berettigede til støtte til produktion af vine med BGB eller vine uden geografisk betegnelse. Ingen af de i kolonne (2) anførte områder må anføres i kolonne (3). (4) Sådanne områder kan også være berettigede til støtte til produktion af vine uden geografisk betegnelse, men ikke vine med BOB. Ingen af de i kolonne (3) anførte områder må anføres i kolonne (4).

BILAG VI Underretninger, jf. artikel 11, stk. 1, litra c), og artikel 11, stk. 2, litra b) Tabel A Tilladelser til genplantninger — anvendte begrænsninger Medlemsstat: Meddelelsesdato: År: Hvis relevant, anføres de begrænsninger for genplantning for de relevante BOB-/BGB-områder, som medlemsstaterne har vedtaget, jf. artikel 66, stk. 3, i forordning (EU) nr. 1308/2013 og artikel 4 i Kommissionens delegerede forordning (EU) 2015/560: BOB-område, hvis relevant Begrænsningens omfang (T (1)/P (2)) BOB-område 1 BOB-område 2 … BGB-område, hvis relevant Begrænsningens omfang (T (1)/P (2)) BGB-område 1 BGB-område 2 … Yderligere oplysninger, der kan være nyttige til præcisering af sådanne begrænsninger: Underretningsfrist: Den 1. marts (første gang: senest den 1. marts 2016). Tabel B Tilladelser til genplantning, der faktisk er tildelt Medlemsstat: Meddelelsesdato: Produktionsår: Arealer/områder Antal hektar, for hvilke der faktisk er tildelt tilladelser til genplantning, og som ligger i et område, der er berettiget til støtte til produktion af: vine med BOB (3) vine med BGB (4) vine uden BOB/BGB I alt (1) (2) (3) (4) (5) 1 2 … I alt for medlemsstaten Underretningsfrist: Den 1. november (første gang: senest den 1. november 2016). NB. I den første meddelelse, der skal fremsendes senest den 1. november 2016, refererer dataene til perioden 1.1.2016–31.7.2016. I alle efterfølgende meddelelser refererer de til produktionsåret forud for meddelelsen. (1) Fuldstændig (T): begrænsningen er absolut, hvilket vil sige, at genplantning, der er i strid med de vedtagne begrænsninger, ikke er tilladt. (2) Delvis (P): begrænsningen er ikke absolut, hvilket vil sige, at genplantning, der er i strid med de vedtagne begrænsninger, er delvist tilladt i det omfang, som medlemsstaten beslutter (3) Sådanne områder kan også være berettigede til støtte til produktion af vine med BGB eller vine uden geografisk betegnelse. Ingen af de i kolonne (2) anførte områder må anføres i kolonne (3). (4) Sådanne områder kan også være berettigede til støtte til produktion af vine uden geografisk betegnelse, men ikke vine med BOB. Ingen af de i kolonne (3) anførte områder må anføres i kolonne (4).